**Paskaidrojuma raksts**

**Madonas novada pašvaldības saistošajiem noteikumiem Nr. 5**

**“Nolikums par licencēto makšķerēšanu un licencētām zemūdens medībām Kālezerā”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Zvejniecības likuma 10.panta trešā daļa nosaka, ka pašvaldība izdod saistošos noteikumus par licencēto makšķerēšanu, licencēto vēžošanu vai licencētajām zemūdens medībām tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām šajos ūdeņos paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm).  Kālezers Vestienas pagastā saskaņā ar Civillikuma I.pielikumu ir publiskais ezers.  Madonas novada pašvaldībai biedrība “Kāla Ezera padome” iesniedza apstiprināt ar saistošajiem noteikumiem nolikumu par licencēto makšķerēšanu un licencētām zemūdens medībām Kālezerā. Nolikums ir saskaņots ar Ministru kabineta 22.12.2015. noteikumu Nr. 799 „Licencētās makšķerēšanas, vēžošanas un zemūdens medību kārtība” 10.punktā minētajām institūcijām. |
| 1. Īss projekta satura izklāsts | Saistošo noteikumu mērķis ir nodrošināt ar nolūku papildināt zivju krājumus makšķernieku vajadzībām, uzlabot zivju krājumu racionālu izmantošanu, limitēt vērtīgo zivju sugu ieguvi, kontrolēt ezera un tā salu, kā arī piekrastes antropogēno slodzi.  Saistošie noteikumi nosaka Kālezera licencētās makšķerēšanas un zemūdens medību noteikumus; vides un dabas resursu aizsardzības prasības; licenču veidus, skaitu, maksu par licencēm, saturu, realizāciju; licencētās makšķerēšanas organizētāja pienākumus un tiesības. |
| 1. Informācija par plānoto projekta ietekmi uz pašvaldības budžetu | Saistošie noteikumi šo jomu neskar. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes. |
| 1. Informācija par administratīvajām procedūrām | Nav ietekmes. |
| 1. Informācija par konsultācijām ar privātpersonām | Saistošo noteikumu projekts un paskaidrojuma raksts tika ievietots [www.madona.lv](http://www.madona.lv) sadaļā “Sabiedrības līdzdalība”. |

Domes priekšsēdētājs A. Lungevičs